Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Қылмыстық-процестік кодексіне толықтырулар енгізу туралы**

1-бап. 2014 жылғы 4 шілдедегі Қазақстан Республикасының Қылмыстық-процестік кодексiне мынадай толықтырулар енгізілсін:

1) 499-баптың екінші бөлігі мынадай мазмұндағы 5-1) тармақпен толықтырылсын:

«5-1) сот актісінде қолданылған түсіндіруден алшақтығы бар түсіндірменің қылмыстық заңды дұрыс қолдану үшін айтарлықтай мәні болған кезде Қазақстан Республикасы Конституциялық Сотының түсіндірмеде қылмыстық іс бойынша қолданылған заңды немесе өзге де нормативтік құқықтық актіні Қазақстан Республикасының Конституциясына сәйкес келеді деп тануы;»;

2) 501-баптың төртінші бөлігі мынадай мазмұндағы 2-1) тармақпен толықтырылсын:

«2-1) осы Кодекстің 499-бабы екінші бөлігінің 5-1) тармағында көрсетілген жағдайда – Қазақстан Республикасының Конституциялық Соты сот актісінде қолданылған түсіндіруден алшақтығы бар түсіндірменің қылмыстық заңды дұрыс қолдану үшін айтарлықтай мәні болған кезде түсіндірмеде қылмыстық іс бойынша қолданылған заңды немесе өзге де нормативтік құқықтық актіні Қазақстан Республикасының Конституциясына сәйкес келеді деп тану туралы қорытынды шешім қабылдаған күн;».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

 **Қазақстан Республикасының**

 **Президенті**